Steven Spielberg

Steven Allan Spielberg (født 1946) er en amerikansk filmregissør og produsent. Han brøt gjennom med Terror bak rattet (1971), Haisommer (1975), Nærkontakt av tredje grad (1977) og E.T. – Gjesten fra verdensrommet (1982), samt Indiana Jones-filmene.

Andre kjente filmer han har regissert er Purpurfargen, Schindlers liste, Jurassic Park og nyinnspillingen av West Side Story.

Spielbergs karriere som filmregissør spenner seg fra 1970-tallet til 2020-tallet.

 Bakgrunn 

 Morens familie 
Steven Spielbergs mor het Leah; hun var født Posner, og het senere Adler. Leah Spielberg (12. januar 1920–21. februar 2017) var konsertpianist og drev en kosher melkekafé. Posner-slekten stammer fra Poznan i det nåværende Polen, og familienavnet viser til byen Poznań. Preussen overtok Posen på slutten av 1700-tallet. Morens familie var fra Odessa.

Steven Spielbergs morfar Philip («Fievel») Posner (født 1884) forlot Odessa i 1905 (etter pogromer og opptøyer det året) og reiste til USA der han slo seg ned i Cincinnati. Haskalah, den jødiske opplysningsbevegelsen, hadde stått sterkt i Odessa, men Philip forble ortodoks. Philips foreldre, Simon og Miriam, utvandret også kort tid etter sønnen. 

Steven Spielbergs mormor het Jennie og var født 1882 i Cincinnati. Pikenavnet hennes var Fridman, og familien hennes hadde utvandret til USA fra Polen, som da hørte inn under det russiske keiserriket.

Philip levde av å selge sko, klær og tekstiler, og for en stor del drev han virksomheten med hjemmet som base. Steven Spielbergs grandonkel Boris var skuespiller på det lokale jiddisch-språklige teateret, hvor han blant annet fremførte Shakespeare.

 Farens familie 
Spielbergs besteforeldre på farssiden var jøder fra Det russiske keiserriket (nå i Ukraina), som bosatte seg i Cincinnati på 1900-tallet.

Steven Spielbergs far het Arnold Spielberg (6. februar 1917–25. august 2020). Han var elektroingeniør, og arbeidet etter andre verdenskrig med utvikling av datamaskiner. 

Farfaren Samuel Spielberg var opprinnelig fra landbruksdistriktet Kamjanets-Podilskyj (nå i Ukraina). Han var handelsmann, og opparbeidet seg en formue som gikk tapt under den store depresjonen.

Steven Spielbergs farmor Rebecca, «Becky» (født Chechick), var fra Sudylkiv i nåværende Khmelnytskyj oblast. I Cincinnati engasjerte hun seg i politikk og i jødisk foreningsliv. 

 Oppvekst 
Arnold Spielberg og Leah Posner giftet seg i 1945 straks før han ble dimittert fra den amerikanske styrkene etter andre verdenskrig. I 1946 ble de foreldre til Steven. Da bodde familien i bydelen Avondale i Cincinatti, i et miljø dominert av ortodokse jøder. Senere fikk Steven tre søstre. I 1952 flyttet familien til New Jersey, etter at faren hadde fått jobb der. I begynnelsen av 1957 flyttet de videre til Phoenix i Arizona. 

Cincinnati hadde rundt  jødiske innbyggere da Spielberg vokste opp. I byen var det opprinnelig tydelige skillelinjer mellom de tyske jødene som var blant de tidlige immigrantene, og de østeuropeiske jødene som kom til USA senere. Da Steven Spielberg vokste opp ga farmoren hans engelskundervisning til jøder som hadde overlevd Hitlers utrydningskampanje under andre verdenskrig. 

Familien gikk sporadisk i synagogen og fulgte kosher-reglene først og fremst når rabbineren eller besteforeldrene var på besøk. Steven Spielberg begynte å skjule sin jødiske bakgrunn for å bli akseptert i majoritetsbefolkningen.

 Filmografi i utvalg 
 Som regissør 
{| class="wikitable" 
|- bgcolor="#CCCCCC" 
! År !! Film !! Originaltittel 
|-
|2022
|The Fabelmans
|
|-
| 2020 || West Side Story ||
|-
| 2018 || Ready Player One ||
|-
| 2017 || The Post ||
|-
| 2016 || SVK - Store Vennlige Kjempe || The BFG
|-
| 2015 || Bridge of Spies || 
|-
| 2012 || Lincoln || 
|-
| 2011 || War Horse || 
|- 
| 2011 || På eventyr med Tintin: Enhjørningens hemmelighet || The Adventures Of TinTin
|- 
| 2008 || Indiana Jones og krystallhodeskallens rike || Indiana Jones and the Kingdom of the Crystal Skull|-
| 2005 ||München || Munich|- 
| 2005 ||Klodenes kamp || War of the Worlds 
|- 
| 2004|| Terminalen || The Terminal|- 
| 2003 ||Catch Me If You Can || 
|- 
| 2002 ||Minority Report || 
|- 
| 2001 ||A.I.: kunstig intelligens || Artificial Intelligence: AI|- 
| 1998 ||Redd menig Ryan || Saving Private Ryan|- 
| 1997 ||Amistad ||
|- 
| 1997 ||Den Tapte Verden: Jurassic Park || The Lost World Jurassic Park|- 
| 1993 ||Jurassic Park || 
|- 
| 1993 ||Schindlers liste || Schindler's List|-
| 1992 ||Hook||
|- 
| 1989 ||Indiana Jones og det siste korstog || Indiana Jones and the Last Crusade|-
| 1989 || Always || Always|- 
| 1985 ||Purpurfargen || The Color Purple|- 
| 1984 ||Indiana Jones og de fordømtes tempel || Indiana Jones and the Temple of Doom|- 
| 1982 ||E.T. || 
|- 
| 1981 ||Jakten på den forsvunne skatten || Raiders of the Lost Ark|- 
| 1979 ||Unnskyld, hvor er Hollywood? || 1941|- 
| 1977 ||Nærkontakt av tredje grad || Close Encounters of the Third Kind|- 
| 1975 ||Haisommer || Jaws 
|-
| 1974 || The Sugarland Express ||
|- 
| 1971 ||Terror bak rattet (TV-film) || Duel 
|}

 Som produsent 
 2017 The Post 2011 Super 8 2010 True Grit - et ekte mannfolk 2009 Alle mine kjære 2008 Eagle Eye 2007 On the Lot (reality-serie)
 2007 Transformers 2006 Brev fra Iwo Jima 2006 Flags of Our Fathers 2005 Memoirs of a Geisha 2004 Terminalen 2002 Catch Me If You Can 2001 A.I.: kunstig intelligens 1998 Redd menig Ryan 1998 The Mask of Zorro 1995 Casper 1993 Schindlers liste 1991 Et amerikansk eventyr 1989 Always 1987 Empire of the Sun 1985 Purpurfargen 1983 På grensen til det ukjente 1982 Poltergeist 1982 E.T. the Extra-Terrestrial Som produksjonsleder 
 1985 – Tilbake til fremtiden (Back to the Future)
 2001 Jurassic Park III

 Som skuespiller 
 1980 – The Blues Brothers 1984 – Gremlins 1985 – Tilbake til fremtiden''

 Referanser 

 Eksterne lenker 



Kategori:TV-produsenter fra USA
Kategori:Manusforfattere fra USA
Kategori:Forretningsfolk fra USA
Kategori:Filantroper fra USA
Kategori:Honorære utnevnelser til Order of the British Empire
Kategori:Produsenter som har vunnet Oscar for beste film
Kategori:BAFTA-vinnere
Kategori:Emmy-vinnere
Kategori:Hollywood Walk of Fame
Kategori:Science Fiction Hall of Fame
Kategori:Personer fra Cincinnati
Kategori:Personer fra Phoenix
Kategori:1000 artikler enhver Wikipedia bør ha
Kategori:Personer fra Haddon Township i New Jersey